rlitschk/wikidir huggingface dataset:
Domburg is een Stadt in de Nedderlannen an de Noordsee. Se höört to de Gemeen Veere in de Provinz Seeland. Se liggt op dat ehemaalsche Eiland Walcheren. Se harr 2010 1490 Inwahners. Domburg is dat tweetöllste Seebad in de Nedderlannen. Dat gifft den Domburgsche Golf Club. 28 Bowarken vun Domburg steihn unner Denkmaalschuul. De Watertoorn is dat Wahrteken vun Domburg. In'n September is in Domburg un ümto dat Jazz-Festival Jazz by the Sea. In de Römertiet worr dor en Nehalenniatempel boot. Een evangeelsche Kark in Domburg is ut dat 13. Jahrhunnert. Domburg kreeg dörch den hollandschen Graaf Floris IV. 1223 de Stadtrechten. De Stadt weer villicht in de Hanse. In'n Anfang vun't 20. Jahrhunnert weer dor een Reeg Künstler aktiv, ok Piet Mondrian. Bit 1997 geev dat de Gemeen Domburg, in de ok dat Dörp Oostkapelle leeg.
Usa (japaansch 宇佐市) is ene Stadt in de Präfektur Oita in Japan. An’n 31. März 2005 harr Usa 63.825 Inwahners op en Rebeet vun 439,12 km² (mit all Öörd, de to de Gemeen höört). De Stadtbloom is de Azalee, de Stadtboom de Roodborkeneek. De Shinto-Schrien vun Usa is ut dat Johr 725. Usa kreeg an’n 1. April 1967 dat Stadtrecht. An’n 31. März 2005 sünd de Distrikt Usa un de Gemenen Innai un Ajimi oplööst worrn un to de Stadt Usa kamen. De Stadt liggt in’n Noorden vun dat Eiland Kyushu. In’n Noordwesten liggt de Halvinsel Kunisaki. Siet 1909 hett Usa över den Bahnhoff Usa Ansluss an de Nippo-Bahnlien. Todem liggt de Stadt an de japaansche Autobahn 10.
Maasbommel is een Stadt in de Nedderlannen. Se höört to de Gemeen West Maas en Waal in de Provinz Gelderlaand. Se harr 2008 1343 Inwahners. Se warrt ok as Dörp ankeken. De Böverflach bedrägt 10,68 km². De Postleddtall is 6627. Maasbommel is an sick kathoolsch. Maasbommel liggt an eeen ehemaalschen Mäander vun de Maas. De Sint-Lambertuskerk is een neegootsche Backsteenbasilika. En anner Bowark is de ehemaalsche Nederlands-Hervormde kerk. Beide Bowarken sünd op de natschonale List vun Denkmääl. Maasbommel hett fiev annere Indrääg op disse List. Mit een Fähr kann een na Megen in Noord-Brabant fahren. Dat gifft dat Watesportrebeet De Gouden Ham. De Hööftoort vun de Gemeen is Beneden-Leeuwen. Maasbommel worr 1144 dat eerste Mol nöömt, as Buomele 1144. Dat worr 1312 een Stadt un Liddmat vun de Hanse. In de Franzosentiet entstunn de Gemeen Maasbommel, de 1818 en Deel bun de Gemeen Appeltern worr. Bet 1984 weer Maasbommel in de Gemeen Appeltern.
Wiktor Wassiljewitsch Gorbatko (russisch: Виктор Васильевич Горбатко; * 3. Dezember 1934 in Wenzy-Sarja, Asow-Swaartmeer-Region, hüüd in de Region Krasnodar, Russische SFSR; † 17. Mai 2017 in Moskau) weer en sowjeetsch Kosmonaut. Gorbatko hett de Mittelschool besöcht, is ansluutend in de Root Armee intreeden un wurr van 1952 bit 1956 to’n Militärfleeger utbildt. Dornah is he in Deensten vun de Luftstrietkräften vun de UdSSR intreeden. Af März 1960 bill Gorbatko tosommen mit 19 anner Luftwappenpiloten de eerste Kosmonautengrupp vun de Sowjetunion. He hett dat gesamte Trainingsprogramm dörloopen, hörr aber nich to de söss Kosmonauten, de de eerst Flüüg vun dat Wostok-Ruumschipp dörführen sullen. He weer för latere Wostok-Flüüg vörösehn, de denn aber togunsten vun de grötter Woschod-Ruumscheep afseggt wurrn. De Mannschapsindeelen vun de sowjeetsch Ruumflüüg wurr nich blots ünner technisch Gesichtspunkten drapen, ok politische Gründe un de Rivalität vun de konkurreeren Konstruktschonsbüros hemm en Rull speelt. Toeerst weer Gorbatko as een vun de Kommandanten vun de beide erst Woschodflüüg vörsehen, denn aber bleev hüm blots de Posten as Ersatzkommandant vun Woschod 2. Bi de nächst Mission, Woschod 3, harr Gorbatko Chancen harrt, to sien eerst Weltruumfloog to kommen, aber de Vörbereitungen trucken sück hen. De Mission wurr offizielle nie nich afseggt,
Erik (Dorn) Bodom (* 28. September 1829 in Vestby; † 16. April 1879 in Düsseldörp) weer en norweegsch Landschapsmaler. Bodom wurr in Christiania uptrucken, hett sück aber all in de School mehr mit dat Teknen befaat un is all flücht, as he dat Examen maaken sull. He hett tonächst en Studienreis nah Telemark maakt, deren Frucht de Kunstvereen köfft hett. As Hans Fredrik Gude 1848 ut Düütschland torüchkeem, hett sück Bodom hüm anslooten un gung 1850 mit hüm nah Düsseldörp. Sien eerst grötter Bild Aus dem Bondhusthal keem in de Bridgewater-Galerie nah London. He hett sien Motive hööftsächlich ut öden, eensamen Waldgegenden söcht un teeken sück besünners dör de swoormodig Stimmung, de he de Biller to verleehn wuss, ut. Bodom is an‘ 16. April 1879 storven. He harr infloot up Anders Askevold. List vun Maler vun de Düsseldörper Malerschool Erik Bodom. In: Norsk Kunstnerleksikon. (norweegsch) Erik Bodom. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 117608947 (OGND, AKS) | VIAF: 20462012 | Wikipedia-Personensöök
Tüschendorp is en Dörp in de Gemeen Grasbarg in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed warrt över Gravens na de Wörp hen afföhrt. De Naveröörd sünd Nee Sankt Jürgen in’n Noorden, Tarmstermoor un Tarms in’n Oosten, Wörpdörp in’n Süden, Seehusen in’n Süüdwesten un Ottersteen un Adelsdorp in’n Westen. Tüschendorp is 1782 as 2,5 Kilometer lang Stratendörp un Moorkolonie grünnt worrn. In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Moorvaagdie Huttenbusch in dat Amt Otterbarg tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort is an’n 1. März 1974 mit de Gemeenreform in Neddersassen Deel von de Gemeen Grasbarg worrn. Tüschendorp is evangeelsch-luthersch präägt un höört to dat Kaspel von de Findörp-Kark in Grasbarg. För de Kathoolschen is de Goden-Hirt-Kark in Leendaal tostännig, de siet 1. September 2012 to
Grasbarg (hoochdüütsch Grasberg) is en Dörp in de Gemeen Grasbarg in’n Landkreis Oosterholt, Neddersassen. De Oort liggt in dat Düvelsmoor direkt an de Wörp. De Naveröörd sünd Wörpdörp in’n Noorden, Wilstermoor in’n Noordoosten un Eekdorp in’n Oosten un Süden. Bevör von Jürgen Christian Findörp mit Wörpdörp (1751) un Eekdorp (1753) de eersten Öörd in dat Düvelsmoor anleggt worrn sünd, hebbt in de Ümgegend noch keen Minschen leevt. De Grasbarg weer en sieden Sandbarg, de mit 5 över de See eben ut dat Moor ümto rutkieken dee. As in de Johren 1780 noch mehr Moorkolonien grünnt worrn sünd, schullen düsse ne’en Dörper en egen Kark kriegen. De Karkenbo hett 1785 op düssen Sandbarg anfungen. Inwieht worrn is de Kark an’n 1. November 1789. Bi de Kark stünnen to düsse Tied ok noch twee annere Hüüs. In’n Loop von dat 19. Johrhunnert is de Siedlung denn to en lütt Dörp ranwussen, de aver noch to Eekdorp tohören dee. Eerst an’n 1. Januar 1831 is op Andrag von de Bewahners Grasbarg egenstännig worrn un hett nich mehr to Eekdorp höört. Bi de Gemeenreform in Neddersassen an’n 1. März 1974 is Grasbarg as Karkenoort Seet von de grote Eenheitsgemeen Grasbarg worrn. Eerst na disse
Smalenbeek (hoochdüütsch Schmalenbeck) is en Dörp in de Gemeen Grasbarg in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed warrt över Gravens na de Wörp hen afföhrt. De Naveröörd sünd Wilst in’n Noordoosten, Dipshoorn un Bookholt in’n Oosten, Quelkhoorn in’n Süüdoosten, Rutendorp un Huxfeld in’n Süüdwesten un Eekdorp un Wilstermoor in’n Noordwesten. Smalenbeek is 1762 as veer Kilometer lang Stratendörp un Moorkolonie grünnt worrn. In’n Eersten Weltkrieg sünd 47 Soldaten ut Smalenbeek fullen oder vermisst. In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Moorvaagdie Grasdörp in dat Amt Otterbarg tohöört un von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort is an’n 1. März 1974 mit de Gemeenreform in Neddersassen Deel von de Gemeen Grasbarg worrn. Smalenbeek is evangeelsch-luthersch präägt un höört to dat Kaspel von de Findörp-Kark in Grasbarg. För de Kathoolschen
Dannenbarg (hoochdüütsch Dannenberg) is en Dörp in de Gemeen Grasbarg in’n Landkreis Oosterholt, Neddersassen. To Dannenbarg höört ok de Oortsdeel Nee-Dannenbarg. De Oort liggt in dat Düvelsmoor. Dat Water ut dat Rebeed warrt över’n Saatmoorgraven na de Wörp hen afföhrt. De Naveröörd sünd Grasdörp in’n Noorden, Meinershusen in’n Oosten, Wienkoopsmoor in’n Süüdoosten, Seebargen in’n Süüdwesten un Heidbarg in’n Westen. Dannenbarg is 1780 as 1,5 Kilometer lang Stratendörp un Moorkolonie in dat Düvelsmoor grünnt worrn. In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Moorvaagdie Grasdörp in dat Amt Otterbarg tohöört un von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. 1929 sünd de Gemenen Meinershusen un Wienkoopsmoor an de Gemeen Dannenbarg anslaten worrn. De Gemeen Dannenbarg is denn an’n 1. März 1974 mit de Gemeenreform in Neddersassen Deel von de Gemeen Grasbarg worrn. Dannenbarg is evangeelsch-luthersch präägt un höört to dat Kaspel
Dannenberg betekent Dannenberg, Oort in de Gemeen Falkenberg in’n Landkreis Märkisch-Oderland, Brannenborg, Dannenberg, Oort in de Gemeen Marienheide in’n Oberbergschen Kreis, Noordrhien-Westfalen, Dannenberg, Kreis Nedderung/Elchnedderung, Oostprüßen, na 1946: Cholmistoje, ünnergahn Oort in’n Rajon Slawsk, Oblast Kaliningrad, Russland, Dannenberg, Kreis Ragnit/Tels-Ragnit, Oostprüßen, na 1946: Talniki, ünnergahn Oort in’n Rajon Krasnosnamensk, Oblast Kaliningrad, Russland, Dannenberg, Kreis Wollin, Pommern, siet 1945: Domysłów, Powiat Kamień Pomorski, Woiwodschop Westpommern, Polen, Greven von Dannenberg, en Eddelfamilie, von Dannenberg, Eddelfamilie ut’n Lümbörger Ooradel. Dat is ok de hoochdüütsche Naam von Dannenbarg, Stadt in’n Landkreis Lüchow-Dannenbarg, Neddersassen, Dannenbarg, Oort in de Gemeen Grasbarg in’n Landkreis Oosterholt, Neddersassen. Dannenberg is de Familiennaam von Alexander Dannenberg (* 1967), düütschen Filmproduzent un Speelbaas, Alice Dannenberg (1861–1948), düütsch-franzöösche Malerin, Arthur Dannenberg (1865–1946), düütschen Geoloog, Carl Julius Dannenberg (1813–1875), düütschen Jurist un Politiker, Clemens von Dannenberg (1819–1897), düütschen Generaalmajor, Davia Dannenberg (* 1976), düütsche Schauspelerin, Dieter Dannenberg (* 1959), düütschen Footballspeler, Ferdinand von Dannenberg (1818–1893), düütschen Generaal, Georg von Dannenberg (1858–1931), düütschen Jurist un Politiker, Georg Dannenberg (1931–1999), düütschen Schriever un Journalist, Hans-Dieter Dannenberg (* 1930), düütschen Vehdokter un Numismatiker, Hans-Eckhard Dannenberg (* 1959), düütschen Historiker, Hans-Jörg Dannenberg (* 1957), düütschen Politiker, Heinz Dannenberg (1912–1975), düütschen Biochemiker, Hermann Dannenberg (1824–1905), düütschen Numismatiker, Ingeborg
Robby Dannenberg is de Naam von Robby Dannenberg (Robert Dannenberg; * 1974), düütschen Schriever un Dreihbookschriever, Robby Dannenberg (Robert Raoul Dannenberg; * 1976), düütschen Dreihbookschriever un Speelbaas. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Meinershusen (hoochdüütsch Meinershausen) is en Dörp in de Gemeen Grasbarg in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed warrt över Gravens na de Wörp hen afföhrt. De Naveröörd sünd Huxfeld in’n Noordoosten, Middelsmoor in’n Oosten, Nee-Rutendorp un Rutendorp in’n Süüdoosten, Wienkoopsmoor in’n Süüdwesten, Dannenbarg in’n Westen un Grasdörp in’n Noordwesten. Meinershusen is 1785 as 2,5 Kiloneter lang Stratendörp un Moorkolonie grünnt worrn. In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Moorvaagdie Grasdörp in dat Amt Otterbarg tohöört un von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort weer bet 1929 en egenstännige Gemeen. In dat Johr is Meinershusen mit de Gemenen Dannenbarg un Wienkoopsmoor to de ne’e Gemeen Dannenbarg tohoopslaten worrn. De Gemeen Dannenbarg is an’n 1. März 1974 mit de Gemeenreform in Neddersassen Deel von de Gemeen Grasbarg worrn. Meinershusen is
Huxfeld is en Dörp in de Gemeen Grasbarg in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed warrt över Gravens na de Wörp hen afföhrt. De Naveröörd sünd Smalenbeek in’n Noordoosten, Rutendorp un Middelsmoor in’n Süden, Meinershusen in’n Süüdwesten, Grasdörp in’n Westen un Eekdorp in’n Noordwesten. Huxfeld is 1789 as 3,5 Kilometer lang Stratendörp un findörpsche Moorkolonie grünnt worrn. De Naam schall trügggahn op en Jäger Huxfeld ut Bookholt, de bi de Jagd op Aanten in en Moorsee op dat hüdige Rebeed von dat Dörp verdrunken is. In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Moorvaagdie Grasdörp in dat Amt Otterbarg tohöört un is denn in dat Amt Leendaal wesselt. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. 1929 is Middelsmoor an de Gemeen Huxfeld anslaten worrn. De Oort is an’n 1. März 1974 mit de Gemeenreform in Neddersassen Deel von de
Seehusen (hoochdüütsch Seehausen) is en Dörp in de Gemeen Grasbarg in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed warrt över Gravens na de Wörp hen afföhrt. De Naveröörd sünd Nee-Ottersteen un Ottersteen in’n Noorden, Tüschendorp in’n Noordoosten, Tarmstermoor in’n Oosten, Wörpdörp in’n Süden, Moorenn in’n Westen un Nee-Mooringen in’n Noordwesten. Seehusen is 1790 as 2,5 Kilometer lang Stratendörp un findörpsche Moorkolonie in dat Düvelsmoor grünnt worrn. De Naam kummt von en Moorsee, de fröher in dat Rebeed legen hett, bevör dat Moor dröögleggt worrn is. In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Moorvaagdie Huttenbusch in dat Amt Otterbarg tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort is an’n 1. März 1974 mit de Gemeenreform in Neddersassen Deel von de Gemeen Grasbarg worrn. Seehusen is evangeelsch-luthersch präägt un
Heudorp (hoochdüütsch Heudorf) is en Dörp in de Gemeen Worpsweed in’n Landkreis Oosterholt, Neddersassen. Binnen de Gemeen Worpsweed höört de Oort to de polietsche Oortschop Huttenbusch. To Heudorp höört ok de Oortsdeel Nee-Heudorp (oder Neen-Moor). De Oort liggt in dat Düvelsmoor. Dat Water ut dat Rebeed warrt över Gravens na’n Rummeldeisbeek hen afföhrt. De Naveröörd sünd Oostersood in’n Noorden, Hanst in’n Noordoosten, Breddörp un Breddörpermoor in’n Oosten, Hepst in’n Süüdoosten, Nee-Heudorp un Fiefhusen in’n Süden, Huttenbusch in’n Süüdwesten un Huttendorp in’n Westen. Heudorp is 1756 as 2,5 Kilometer lang Stratendörp un Moorkolonie grünnt worrn. Later sünd in Nee-Heudorp noch teihn Steden tokamen. In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Moorvaagdie Huttenbusch in dat Amt Otterbarg tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort weer bet 1929 en egen Gemeen un is in dat Johr
Heudorf betekent Heudorf, Oort in de Gemeen Meßkirch in’n Landkreis Sigmaringen, Baden-Württemberg, Heudorf, Oort in de Gemeen Eigeltingen in’n Landkreis Konstanz, Baden-Württemberg, Heudorf, Oort in de Gemeen Dürmentingen in’n Landkreis Biberach, Baden-Württemberg, Heudorf, Oort in de Gemeen Glött in’n Landkreis Dillingen an der Donau, Bayern, Heudorf, Oort in de Gemeen Scheer in’n Landkreis Sigmaringen, Baden-Württemberg. Dat is ok de hoochdüütsche Naam von Heudorp, Oort in de Gemeen Worpsweed in’n Landkreis Oosterholt, Neddersassen. Heudorf is de Familiennaam von Bilgeri von Heudorf (üm 1406–1476), düütschen Ridder. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mevenst is en Dörp in de Gemeen Worpsweed in’n Landkreis Oosterholt, Neddersassen. Binnen de Gemeen Worpsweed billt de Oort vondaag en egen polietsche Oortschop. De Oort liggt in dat Düvelsmoor. Dat Water ut dat Rebeed warrt över’n Mevenster Schippgraven un den Umbeek na de Hamm hen afföhrt. De Naveröörd sünd Nee Sankt Jürgen in’n Noorden, Winkelmoor in’n Noordoosten, Slussdörp in’n Oosten, Adelsdorp in’n Süüdoosten, Bargdörp in’n Süden, Oosterweed un Weyerdeelen in’n Süüdwesten un Överhamm in’n Noordwesten. Mevenst is 1782 as 1,5 Kilometer lang Stratendörp un Moorkolonie in dat Düvelsmoor grünnt worrn. In dat Moor, in dat de Oort anleggt worrn is, schall dat to de Tied en See geven hebben, bi den dat veel Meven geven hett. Dorvon kummt de Naam. De twete Deel von’n Naam (-st, -stedt) is in Analogie to en Reeg Geest-Öörd in de Ümgegend billt worrn (Tarmst, Hepst, Wilst etc.) un is egentlich untypisch för en Moordörp. In’n Eersten Weltkrieg sünd 13 Soldaten ut Mevenst fullen oder vermisst un in’n Tweten Weltkrieg söss. In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet
Noordsood (hoochdüütsch Nordsode) is en Dörp in de Gemeen Worpsweed in’n Landkreis Oosterholt, Neddersassen. Binnen de Gemeen Worpsweed höört de Oort to de polietsche Oortschop Oostersood. De Oort liggt in dat Düvelsmoor. Dat Water ut dat Rebeed warrt över’n Noordsoder Schippgraven na’n Kollbeek hen afföhrt. De Naveröörd sünd Korlshöbenermoor in’n Noorden, Oostersood in’n Süden un Meinershagen in’n Westen. Noordsood is 1790 as 1,5 Kilometer lang Stratendörp un Moorkolonie in dat Düvelsmoor grünnt worrn. In de Franzosentied von 1810 bet 1814 hett de Oort to de Mairie Gnarrenborg in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort weer bet 1929 en egenstännige Gemeen. In dat Johr is dat tohoop mit Meinershagen an de Gemeen Oostersood anslaten worrn. De Gemeen Oostersood is an’n 1. März 1974 mit de Gemeenreform in Neddersassen Deel von de Gemeen Worpsweed worrn. Noordsood is evangeelsch-luthersch präägt un höört to dat Kaspel von de
Hu’e is en Dörp in de Gemeen Otterbarg in’n Landkreis Veern, Neddersassen. Binnen de Gemeen Otterbarg billt Hu’e en polietsche Oortschop. To Hu’e höört ok de Oortsdelen Breednau un Ebbensiek mit to. De Oort liggt op en lüttje Geestinsel twüschen de Arms von de Wümm. Dat Land ümto is allens sied Masch- un Moorland. In’n Süüdwesten liggt dat Naturschuulrebeed Hu’er Wümmdaal. De Naveröörd sünd Willemshusen in’n Noorden, Suurheid un Quelkhoorn in’n Noordoosten, Breednau, Kamp un Otterbarg in’n Oosten, Bassen, Booköss un Sao’ern in’n Süden, Ebbensiek in’n Westen un Seebargen un Rutendorp in’n Noordwesten. Hu’e kummt an’n 27. September 1124 as Widagheshude toeerst in en Oorkunn von Paapst Calixt II. vör, in de he bestätigt, dat de Oort Besitt von dat Klooster Rastäe is. De Oort weer lange Tied en Fischerdörp. Dorüm is de Oort ok Fischerhu’e nöömt worrn, üm den Ünnerscheed to maken to Ridderhu’e an de Hamm. To Anfang von dat 20. Johrhunnert hebbt sik veel Künstlers in Hu’e un in de Breednau dallaten un dor hett sik de Künstlerkolonie Hu’e billt. In de Franzosentied von 1810 bet 1814 weer de Oort Seet von de Mairie Hu’e in’n Kanton Otterbarg. Dat Rebeed hett in disse Tied 1810 to dat
Överhamm is en Dörp in de Gemeen Worpsweed in’n Landkreis Oosterholt, Neddersassen. Binnen de Gemeen Worpsweed billt de Oort vondaag en egen polietsche Oortschop. De Oort liggt in dat Düvelsmoor. Dat Water ut dat Rebeed warrt över Gravens na’n Umbeek un na de Hamm hen afföhrt. De Naveröörd sünd Vieh un Huttenbusch in’n Noorden, Nee Sankt Jürgen in’n Noordoosten, Winkelmoor in’n Oosten, Mevenst in’n Süüdoosten, Bargdörp un Oosterweed in’n Süden, Weyerdeelen in’n Süüdwesten un Düvelsmoor in’n Noordwesten. Överhamm kummt 1612 toeerst in de Oorkunnen vör un is von Buurn ut dat Dörp Düvelsmoor grünnt worrn. To de Tied hett dat dor veer Kolonisten geven. Dat is een von de öllsten Öörd in dat Düvelsmoor. De Naam kummt dorvon, dat de Oort ut Sicht von dat noch öllere Moordörp Düvelsmoor över de Hamm also op dat annere Över von de Hamm leeg. In’n Eersten Weltkrieg sünd twölv Soldaten ut Överhamm fullen oder vermisst un in’n Tweten Weltkrieg negen. In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort
Slussdorp is en Dörp in de Gemeen Worpsweed in’n Landkreis Oosterholt, Neddersassen. Binnen de Gemeen Worpsweed billt de Oort vondaag en egen polietsche Oortschop. De Oort liggt in dat Düvelsmoor. Dat Water ut dat Rebeed warrt över Gravens na’n Umbeek un wieder na de Hamm hen afföhrt. De Naveröörd sünd Winkelmoor in’n Noorden, Nee Sankt Jürgen in’n Noordoosten, Adelsdorp in’n Süden, Bargdörp in’n Süüdwesten un Mevenst in’n Westen. Slussdorp is 1800 as dree Kilometer lang Stratendörp un findörpsche Moorkolonie in dat Düvelsmoor grünnt worrn. Dat weer de letzte Kolonie, de bi de plaanhaftige Kolonisatschoon von dat Moor anleggt worrn is un dorüm heet se ok Slussdorp. As dat Dörp anleggt worrn is, hett dat 24 Steden to 52 Morgen geven. In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Moorvaagdie Huttenbusch in dat Amt Otterbarg tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un